
Ұстаздық пен ғылымды ұштастырған
 
Алты алаштың басы қосылса, төрдегі орын - мұғалім-дікі". Ақын Мағжан Жұмабаев айтқан осы бір тәмсіл ұзтаздың қазақ қоғамындағы орнының қандай екенін анық аңғартып тұрғандай. М.Қозыбаев атындағы Солтүстік Қазақстан мемлекеттік университетінің профессоры, филология ғылымдарының кандидаты Жанбай Қадыров -саналы ғұмырын шәкірт тәрбиелеуге арнап келе жатқан жан. Оның алдын көрген шәкірттері бүгінде өңіріміздің мектептерінде өздері бала оқытып жүр.
Айыртау ауданына қарасты Сулыкөл ауылында туып-өскен ол бала кезінен бастап ұстаз болуды армандаған. Сол кезде ауыл ақсақалдары да батасын "мұғалім бол!" деп бітіретін күн еді ғой. Ауылдағы ең сыйлы, ең беделді адам мұғалім болғандықтан, оқушылардың ішіндегі жақсы оқитындары ғана бұл мамандықты қалап баратын. Жанбай Тұрарұлы осы жолды таңдап, Көкшетаудағы Шоқан Уәлиханов атындағы педагогикалық институтқа түсіп, оны тамамдаған соң еңбек жолын Қызылжарда жалғастырды. 1992 жылдан бастап М.Қозыбаев атындағы Солтүстік Қазақстан мемлекеттік университетінде қызмет істейді.
Еліміз тәуелсіздік алған жылдары мектептерде ең тапшы маман -қазақ тілі мен әдебиетінің мұғалімі болатын. Жеке шаңырақ көтеріп, сан жылдық бодандықта жоғалтқа-нымызды түгендеу басталғанда бірінші кезекте жойылудың сәл алдында қалған тілімізді жаңғырту қолға алынды. Алайда, сол тілді жетік меңгерген, шәкірттің санасына білім нәрін құя алатындай маман жоқтың қасы. Ауыр жүк мұғалімдер даярлайтын жоғары оқу орындарына артылды. Жергілікті университеттің қазақ филологиясы кафедрасы осы сенімді ақтай алған сияқты. Жыл сайын ондаған тіл маманы диплом алып, алыс ауылдарға аттанып жатты. Енді, міне, 25 жылдан кейін артқа көз тастасаңыз, қыруар іс тындырылғанын көресіз. Бүрынғыдай   қазақ  тілі   мен   әдебиеті пәндерінің мұғалімі жетпей жатқан мектептер жоқтың қасы. Ал осы істі ешбір атақ-абырой дәметпей-ақ атқарып келе жатқандардың бірі -профессорЖанбай Қадыров.
Жанбай Тұрарұлы 2002 жылдан бастап қазақ филологиясы кафедрасының меңгерушісі қызметін атқарады. 2004-2005 жылдары университет қабырғасында Тіл және әдебиет институты құрылып, соған жетекшілік етті. Елімізде үш тілді жетік меңгерген маман даярлау үшін қазақшамен бір деңгейде ағылшын және орыс тілдерін оқытуға ден қойылды. Өзге ұлт өкілдерінің қазақ тілі мен әдебиеті пәндерінің мұғалімі мамандығына оқуға түсуі де кезінде ешкім керексін-беген тілге бетбұрыс өзгергенін аңғартқандай.
Университет - ғылымның ортасы. Жанбай Қадыров сабақ бере жүріп, ғылыми зерттеулермен шұғылданады. Бір монография, көптеген оқу-әдістемелік құралдың авторы. Екі жүзден астам ғылыми мақаласы басылым беттерінде жарияланған. Оның Арқаның сал-серілерінің өмірі мен шығармашылығына ерекше қызығушылық танытқанын айта кеткен жөн. Сал-серілер поэзиясының кернекті өкілдері - Сегіз сері, Жаяу Мұса, Біржан сал, Ақан сері, Үкілі Ыбырай, Балуан Шолақ бастаған киелі өнердің өкілдері арттарында бір-бір шығармашылық мектеп қалыптастырып кеткен. Соңынан ерген шәкірттері әрі туындыларын жалпақ жұртқа таратушылары да көп болған. Мысалы, Молдахмет Тырбиев, Игібай Әлібаев, Мұса Асайыновтың шығармашылығы мен өмірі, олардан қалған мұра Жанбай Тұрарұлының зерттеу нысанына айналды. Көкшетау мен Қызылжар жерінде той-томалақтың сәні болып, сол арқылы төл өнерімізді дәріптеген тұлғалар жайлы жазған "Сал-серілер поэзиясының солтүстік аймақтағы дәстүрі" атты монографиясы - ұзақ жылдар атқарған жұмыстың жемісі. Бұл туынды кітап болып басылып шығып, әдебиет мамандарының да, қарапайым оқырмандардың да жақсы бағасын алды.
Жанбай Қадыровтың "Дүлдүл-дердің дүбірі" (2000), "Игібай Әлібаевтың ақындығы" (2003), "Молдахмет Тырбиүлының шығармашылық мұрасы" (2004), "Солтүстік Қазақстан өңіріндегі ақындық дәстүр жалғастығы" (2005), "Мұса Асайыновтың ақындық шеберлігі" (2005), "Ежелгі дәуір әдебиеті" (2006), "Әдеби талдау негіздері" (2014), "Қызылжар өңірінің ақын-жазушылары шығармаларының әдеби мұрасы" (2014) атты көптеген еңбектері - университет студенттері үшін білімдерін жетілдіруге тап-тырмас құрал. Оның жазған ғылыми жұмыстары облыстық және қалалық мектептердің мұғалімдеріне әдістемелік құрал ретінде ұсынылуда.
2001 жылы Алматыдағы Абай атындағы мемлекеттік университете кандидаттық диссертациясын қорғаса, 2004 жылы Білім және ғылым министрлігінің ұйғарымымен доцент ғылыми атағын алды. Кейін М.Қозыбаев атындағы Солтүстік Қазақстан мемлекеттік университетінің "Үлкен алтын медалімен" марапатталған. 2014-2016 жылдары бес мақаласы "Life Science Joumal" халықаралық журналында жарық көрді.
Жанбай Тұрарұлының зайыбы Гүлфайруз Кенжеболатқызы да тіл маманы. Ол да жергілікті университетте қазақ тілі мен әдебиетінен дәріс береді. Үлкен ұлы Асылхан әке жолын қуып, ұстаздықты таңдапты. Қазіргі таңда М.Қозыбаев атындағы университет магистранты, ал екінші баласы Темірлан Лев Гумилев атындағы Ұлттық университетте ақпараттық жүйенің қыр-сырын меңгеріп жүр.
Ұстаздық пен ғылымның тізгінін тең ұстап келе жатқан азаматтың алар асулары әлі алда деп ойлаймыз.

